open-index/open-wikipedia-markdown huggingface dataset:
Domenico Veneziano

**Domenico Veneziano** (født omkring 1410, død 15. mai 1461) var en italiensk maler fra tidlig renessanse, mest sannsynlig født i Venezia, hvorfra han hadde tilnavnet *Veneziano*.

## Liv og verk

Venezianos arbeider er vesentlig kjent for sin bruk av farge og perspektiv. Hans mesterverk anses å være «Sankt Lucia»-alteret (1445, tempera på panel), som viser en så uvanlig palett for denne perioden at Vasari skrev at alteret hadde blitt malt med oljefarve. Alteret lå opprinnelig i *Santa Lucia dei Magnoli* i Firenze, men har blitt flyttet til Uffizi. Selv om det er flere arbeider av Veneziano, er han også kjent for et rundt panel av «Kongenes Tilbedelse» (1439&ndash;1441), som sannsynligvis var ment for det velstående palasset til Medici-familien. Panelet er nå i Berlin.

Vasari har skrevet at Veneziano ble myrdet av Andrea del Castagno, men dette er høyst usannsynlig, da Castagno døde omkring 1457, fire år før Veneziano.

## Referanser


## Eksterne lenker
*
Vlada Kanic

**Vlada Kanic** (serbisk: *Влада Канић*, 1941–2023) var en musiker oppvokst i Zemun i Serbia. Kanic var allerede en etablert musiker da han i 1968 flyttet til Norge, men bosatte seg som bygningsingeniør i Stavanger. Han er far til skuespiller Marko Iversen Kanic.

I 2001 ga Kanic ut CD-en *En passant med aksent*, der han spiller musikk med klare assosiasjoner til Balkan og til sigøynermusikk. Mange av tekstene her handler om borgerkrigen i hans opprinnelige hjemland Jugoslavia og stemning og følelser krigen fører med seg.

På albumet hadde Kanic backingmusikere fra Stavanger Symfoniorkester såvel som Gjertrud Økland og andre. Til dels fikk han svært positivt anmeldelser. *Bergens Tidende* trakk fram Kanic' «musikalske egenkraft», preget av «hans emosjonelle ytringer formidlet av en insisterende stemme og nydelige, norske tekster». «Serbisk tradisjonsmusikk kan minne om sigøynermusikk, og vakrere har det aldri vært servert på norsk». *BT* trykte like godt en anmeldelse til, denne gang av Bård Ose som kalte produktet for «Et fantastisk album!» *[[Vårt Land]]* mente likeledes at albumet var viktig og godt formidlet, med «varm, vakker stemme og sjarmerende aksent» og tekster som var «poetisk vakre og med ironisk snert».

*Sunnmørsposten*s anmelder kalte Kanic «en slags kroatisk Nick Cave» og slo fast at han «tar oss med til et musikalsk landskap som er rene sprengstoffet». *Nordlandsposten* trakk fram «sterke tekster», fortellerglede og dyktige backingmusikere, men terningkastet ble 4. En kort anmeldelse i *Sarpsborg Arbeiderblad* konkluderte med at albumet var «for spesielt interesserte» med terningkast 2.

Kanic er også frontfigur i bandet Viirus og sunget med Gjertruds sigøynerorkester. Han spilte sangen «Dødelige drifter» sammen med Eivin One Pedersen og Sveinung Sand på tribute-albumet til Lasse Myrvold. I 2012 og 2016 hadde Kanic utgivelser på det serbiske plateselskapet .

## Referanser
Kjøbenhavns Boldklub

**Kjøbenhavns Boldklub** (**KB**) er en københavnsk fotballklubb. Klubben ble stiftet i 1876 som den første fotballklubben i Europa utenom Storbritannia.

KB er med sine 15 danske cupseire den klubben som har flest cupmesterskap siden turneringen ble arrangert første gang i 1913.

KB inngikk i 1992 et samarbeide med B 1903 om et felles elitelag, som fikk navnet FC København, og har derfor ikke vært direkte representert i den øverste serien etter dette. Til gjengjeld har FC København vunnet flere mesterskap.

## Titler
***[[Danmarksmesterskapet i fotball]]** 
****Vinner** (15): 1913, 1914, 1917, 1918, 1922, 1925, 1932, 1940, 1948, 1949, 1950, 1953, 1968, 1974, 1980 
**Sølv (12): 1929, 1931, 1939, 1943, 1946, 1947, 1954, 1959, 1960, 1961, 1969, 1979 
**Bronse (7): 1935, 1938, 1942, 1964, 1966, 1973, 1976 
***Københavnsmesterskabet i fotball (KBU-mesterskaber)** 
****Vinner** (8): 1891, 1897, 1898, 1903, 1905, 1910, 1911, 1912 
***Pokalturneringen** 
****Vinner**: 1969 
**Sølv (5): 1958, 1961, 1965, 1966, 1984 
***Fair Play Prisen**:
****Vinner**: 1979

## Eksterne lenker
*
Appenzell (kanton)

**Appenzell** var en sveitsisk kanton som bestod fra 1513 til 1597.

Allerede i 1411, mens Appenzell fremdeles var underlagt fyrsteabbediet St. Gallen, hadde landskapet blitt et assosiert medlem (*[[zugewandter Ort]]*) av Det sveitsiske edsforbund. 1429 ble Appenzell uavhengig av St.&nbsp;Gallen, 1507 riksumiddelbar og 1513 det 13. medlemmet av edsforbundet.

I&nbsp;løpet av motreformasjonen ble Appenzell i 1597 delt i to kantoner: det protestantiske Appenzell Ausserrhoden og det katolske Appenzell Innerrhoden. Frem til 1999 ble Appenzell Ausser- og Innerrhoden omtalt som «halvkantoner», men dette begrepet er nå strøket fra Sveits' grunnlov. *Appenzell* (eller *Appenzellerland*) brukes fremdeles som samlebetegnelse på begge kantonene.
Evangelisering

**Evangelisering** er å forkynne *evangeliet*, frelsesbudskapet i de fire evangeliene i Bibelen. Ett vers fra Johannesevangeliet (Joh. 3,&nbsp;16), sammenfatter hele evangeliets budskap og blir kalt den lille bibel.

Jesus fra Nasaret gav sine religiøse følgere misjonsbefalingen, en befaling om å fortelle om og forkynne evangeliet (evangelisere) «til alle folkeslag» og «til verdens ende». Betegnelsen «evangelium» stammer fra et gresk ord som betyr «gledelig budskap». Evangeliet er læren om Jesus Kristus som guddommelig frelser og hans rike. Ifølge kristne handler «det glade budskap» om hvordan et menneske kan bli frelst fra synd og bli «født på ny» når det begynner å tror på Jesus, det vil si får et nytt og positivt livsinnhold når en omvender seg til kristendommen.

## Evangeliene
Evangeliene handler om livet til Jesus Kristus. Hvert av de fire evangeliene belyser Jesu liv fra hver sin synsvinkel, og er skrevet av hver sin forfatter.

*Matteusevangeliet 
*Markusevangeliet
*Lukasevangeliet
*Johannesevangeliet

## Tanker om evangelisering
* *Det er enhver kristens ansvar å være med å oppfylle misjonsbefalingen, i vår egen tid. Enhver generasjon har ansvar for sin generasjon.* 
* *Et land blir ikke ferdig evangelisert. Nye generasjoner vokser stadig opp.*

## Se også
* Misjon
* Forkynnelse
* Vekkelsesmøte
* Evangelikalisme, amerikansk, lavkirkelig og bibeltro protestantisme 

## Referanser


## Eksterne lenker
*
Giorgione

**Giorgio Barbarelli da Castelfranco** (født omkring 1477/1478, død 1510), best kjent som **Giorgione**, men også i venetiansk dialekt som **Zorzi da Castelfranco** eller **Zorzon**, var en italiensk maler fra den venetianske høyrenessansen.

## Liv og verk

Giorgione studerte under Giovanni Bellini.  Selv om Giorgione har hatt stor innflytelse på senere malere, deriblant Tizian, er det lite som er kjent om hans liv. Hans mest kjente verk er maleriet *«La Tempesta»*, «Stormen» (omkring 1506).

«Stormen» har vært et meget stort diskusjonstema blant kunsthistorikere. Hvem er den nakne kvinnen på bildet? Hvorfor ammer hun barnet sitt utendørs i tordenvær, og hvorfor står det en soldat der? Ingen har klart å finne noen bibelsk eller mytologisk bakgrunn for bildets innhold. Kanskje er det ikke noen historisk mening bak det i det hele tatt. Et røntgenbilde er blitt tatt av maleriet, og dette gjorde alt mer forvirrende, for der soldaten står har det engang vært malt en naken kvinne som bader.
Naturen i bildet er meget uvennlig. Kvinnen er som fanget i et viltvoksende ugress. Trærne er uklippet, buskene skranter, søylene er i ruiner, broen er livsfarlig å gå over, og landsbyen består av rønner. En lav stormsky som kaster skygge, fyller himmelen og skyter ut et lyn. Kanskje er landskapet hovedmotivet i dette bildet, og ikke figurene i forgrunnen som først trodd.

## Referanser


## Eksterne lenker
*
Carsten V. Jensen

**Carsten Vagn Jensen** (født 28. februar 1963) er en tidligere dansk profesjonell fotballspiller, og nåværende sportssjef i Brøndby IF 

Han startet sin karriere i Næstved IF i 1983. Deretter spilte han for Herfølge BK og B 1903. Han gikk til Brøndby IF, der han vant serien i 1990 og 1991. Da han ble vraket fra laget før semifinalen i UEFA-cupen i 1991 flyttet en skuffet Jensen tilbake til Næstved IF. I 1993 gikk han til Brøndbys erkerival FC København. I cupfinalen i 1995 ble han kåret til banens beste spiller, og klubben vant 5&ndash;0 over Akademisk Boldklub. Han avsluttet sin karriere i 1998, etter 138 kamper og 5 mål for FC København. 

## Meritter
* Dansk seriemester 1990 og 1991
* Dansk cupmester 1995

## Referanser
Welwyn Hatfield

**Welvyn Hatfield** er et administrativt distrikt i Hertfordshire i England. Det har navn etter de to byene som ligger i distriktet, administrasjonssenteret Welvyn Garden City og Hatfield. 

Distriktet ble opprettet 1. april 1974 ved sammenslåing av Welvyn Garden City, Hatfield og Welvyn landdistrikt. Distriktet dekker et areal på 129,55 km² og hadde 110&nbsp;535 innbyggere i 2011.

Byene ligger innenfor Londons grønne belte, noe som har bidratt til at de har beholdt mye av sin karakter til tross for at de først og fremst fungerer som sovebyer for London-pendlere. 

## Referanser


## Eksterne lenker
*
Halton (distrikt)

**Halton** er et administrativt distrikt med status som enhetlig myndighet i Cheshire i England. Administrasjonssenteret er Widnes. Distriktet deles i to av elven Mersey; den nordlige delen tilhørte tradisjonelt Lancashire.

Distriktet ble opprettet 1. april 1974 ved sammenslåing av Widnes, Runcorn, deler av Runcorn landdistrikt samt sognet Hale fra Whiston landdistrikt. Det fikk status som enhetlig myndighet 1. april 1998. 

Navnet kommer fra landsbyen Halton, som fra det 12. århundre var sete for et baroni.
Velsk

**Velsk** er en gammeldags betegnelse for visse språk eller brukere av disse språkene. Det har i hovedsak blitt brukt om romanske språk (spesielt italiensk og fransk) og keltiske språk (gallisk, walisisk). Tysk *Welsch* har vært brukt om romanske språk, ofte i nedsettende betydning eller i betydningen «utenlandsk» eller «uforståelig». Etymologisk gjenfinnes dette i mange varianter dels i betydningen «keltisk» eller «gallisk», for eksempel med ordene «Vallonia», «Wales», «Valland», og dels i betydningen romansk, for eksempel med ordet «Valakia», eller fransk. 

I norsk kommer ordet fra norrønt «valskr». Det forekommer også i sammensetninger som rotvelsk og kaudervelsk.

## Referanser
Tjørhom kraftverk

**Tjørhom kraftverk** er et vannkraftverk ved Tjørhom i Sirdal kommune i Agder.

Verket utnytter fallet fra Gravatn til Tjørhomvatn. Gravatn er oppdemmet og reguleres mellom 660 og 625 moh. Det samles også inn vann fra et bekkeinntak.

Samlet effekt er 120 MW og midlere årsproduksjon er på 539 GWh. 
 
Kraftverket eies av Sira-Kvina Kraftselskap og inngår i den omfattende Sira-Kvina-utbyggingen. Kraftverket startet produksjonen i 1973.

Like ved kraftverket på Tjørhom er det også en lysløype med skytebane.

Vannet fra kraftstasjonen utnyttes videre i Tonstad kraftverk, og Åna-Sira kraftverk.

Til inntaksmagasinet Gravatn overføres det vann fra innsjøen Hunnevatn i Dirdals-vassdraget, via Hunnevatn Pumpestasjon.

## Referanser


## Kilder
* 
* NVE vannkraftdatabase
* Sira-Kvina kraftselskap
* Å Energi: Våre kraftverk
* Hunnevann pumpestasjon
Hyndburn

**Hyndburn** er et administrativt distrikt i Lancashire i England. Administrasjonssenteret er Accrington, og distriktet har sitt navn etter elven Hyndburn. 

Distriktet ble opprettet 1. april 1974 ved sammenslåing av Accrington, Church, Clayton-le-Moors, Great Harwood, Oswaldtwistle, Rishton samt deler av Burnley landdistrikt. 

## Steder i distriktet

* Accrington
* Church, Clayton-le-Moors
* Great Harwood
* Oswaldtwistle
* Rishton
Knowsley

**Knowsley** er et administrativt distrikt med status som *[[metropolitan borough]]* i Merseyside i England. Administrasjonssenteret er Huyton. Det har navn etter landsbyen Knowsley. 

Distriktet ble opprettet 1. april 1974 ved sammenslåing av Huyton-with-Roby, Kirkby, Prescot, det meste av Whiston landdistrikt og en liten del av West Lancashire landdistrikt. Hele området tilhørte før lokalstyrereformen Lancashire.

## Eksterne lenker
*
Fylkesvei 6590

**Fylkesvei 6590 (Fv6590)** går mellom Kvål og Brubakken i Melhus.

Den tar av fra Kvålsvegen ved Kvål og går vestover til Brubakken langs innsjøen Benna, som veien har fått navn fra.

Før Trøndelag fylke ble opprettet 1. januar 2018 hadde veien betegnelsen Fylkesvei 695 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Danmarksmesterskapet i fotball

**Danmarksmesterskapet i fotball** er navnet på hele det danske seriespillet i fotball.

Mesterskapet er spilt siden sesongen 1912/13. I København hadde man fra 1889/90 avviklet *Københavnsmesterskabet*, men etterhvert som fotballspillet ble mer utbredt ble dette erstattet av en nasjonal liga. Serien arrangeres av det danske fotballforbundet, DBU.

## Danmarksmestre i fotball etter 1913

## Flest titler
Danmarksmesterskapene er hittil fordelt på 18 forskjellige klubber. Medaljene har blitt fordelt på følgende klubber:

## Se også
* Superligaen
* Landspokalturneringen

## Merknader
Ingeborg Moræus Hanssen

**Ingeborg Moræus Hanssen** (født 1938) er en norsk kulturarbeider, lokalpolitiker og mangeårig kinosjef i Oslo.  

## Biografi
Hanssen er født i Bergen, men vokste opp i Sarpsborg og er utdannet filolog. 

Hanssen var filmsjef ved Oslo Kinematografer 1980–1992 og administrerende direktør samme sted fra 1993 og frem til hun gikk av med pensjon i 2005. Før dette var hun leder av Oslo musikk- og kulturskole 1978–1980.  

Hanssen har uttalt at hun brenner mest for bykultur og har omtalt seg selv som frankofil.  

Hun satt i Oslo bystyre for Høyre 1972–1979. Hun har også vært medlem av Pressens Faglige Utvalg og styreleder i Seniornett Norge. 

## Bibliografi
I 2001 gav hun ut selvbiografien *Brent av dragen &ndash; samtaler med Ingeborg Moræus Hanssen om livets virkelige drama*, der hun forteller om sitt liv som kinosjef, om ulykken som brått rammet hennes mann, tidligere *Aftenposten*-redaktør og Høyre-politiker Kjell Hanssen. 

Ektemannen ble i 1994 utsatt for en bilulykke som førte til at han måtte sitte i rullestol. I boka går hun til angrep på den navngitte kvinnen som kjørte på mannen. Dette utfallet vakte mye oppsikt og kvinnen gikk til søksmål for ærekrenkelse. I 2002 slo Borgarting lagmannsrett fast at boken inneholdt ærekrenkende og straffbare utsagn. I 2005 ble det inngått et forlik der Hanssen måtte betale 350 000 til den fornærmende kvinnen. 

I 2007 utgav hun boka *Gretten, gammel kjerring*.

## Utmerkelser
I 1988 ble hun utnevnt til ridder av den franske Ordenen for kunst og litteratur og i 1999 forfremmet til kommandør.

## Familie
Ingeborg Moræus Hanssen var gift med redaktør og Høyre-politiker Kjell Hanssen frem til hans død i 2014. Hun er mor til aksjemegler Harald Moræus Hanssen.

## Referanser


## Eksterne lenker
* 
*  Moræus Hanssens blogg
Grunnkretser i Nesset kommune

**Grunnkretser i Nesset kommune** er delområder og grunnkretser som seksjonerer Nesset kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.

## Grunnkretser
* **Delområde **
** 
** 
** 
** 
** 
** 
** 
** 
** 
** 
** 
** 
** 
** 
* **Delområde **
** 
** 
** 
** 
** 
** 

## Se også
* Lister over grunnkretser i Norge

## Eksterne lenker
* Delområder og grunnkretser, 2006 fra Statistisk sentralbyrå
Vorstehhund korthåret

**Vorstehhund korthåret** (FCI #119) eller **korthåret vorsteh**  er en av fire tyske vorstehhunder. Disse skiller seg imidlertid såvidt mye fra hverandre at de ikke regnes som varieteter, men egne hunderaser. 

## Opprinnelse og alder
Vorstehhund korthåret ble avlet fram fra jakthunder, som for eksempel pointer og ungarsk vizsla på 1800-tallet.

## Bruksområde

Korthåret vorsteher er en fuglehund som primært avles som jakthund på fugl, men den har også kvaliteter for annen type jakt og som brukshund og familiehund.

Den er en god familiehund og regnes som flink med barn og enkel å jobbe med. Den er også en sterk og arbeidsom brukshund, som blant annet er velegnet som trekkhund og kløvhund. Det er også eksempler på at vorstehere har blitt godkjente redningshunder, blant annet for Norske Redningshunder.

## Utseende, anatomi og fysikk
En vorster er en edel og harmonisk hund med verdig holdning. Den er stødig, rolig og avbalansert. Svakt markert nakkeknøl og moderat stopp. Øynene er middels store og mørk brun farge er ønskelig. Ørene er høyt og bredt ansatte, og de er flate og hengende tett inntil hodet. Forlemmene er rette, parallelle og muskuløse. Baklemmene er også rette og parallelle. Skal være kraftige og muskuløse. og knærne er godt vinklet. Potene skal være runde til ovale, men godt sluttet og med kraftige klør. Hunden skal ha en sterk og muskuløs rygg med et kort, bredt og muskuløst lendeparti. Underlinjen er lett opptrukket med en elegant tørr bue. Halen skal være kraftig ved roten og høyt ansatt. Den smalner av mot spissen og er av middels lengde. Bevegelsene til en vorster er rette og parallelle. De er jordvinnende og med godt fraspark. 

Pelsen er kort og tett, og skal føles grov og hard å ta på. På hodet og ørene er pelsen kortere, mykere og tynnere. Såkalt skimlet (spettet) pels i sorte, brune, grå og hvite kombinasjoner er mest vanlig, mens også ensfarget brun er normalt.

Skulderhøyden skal iflg. FCI ligge på ca. 62-66 cm hos hannhunder og ca. 58-63 cm hos tisper.
City of Lancaster

**City of Lancaster** er et administrativt distrikt med status som *[[Bystatus#Engelsktalende land|city]]* i Lancashire i England. Det har navn etter administrasjonssenteret Lancaster. 

Distriktet ble opprettet 1. april 1974 ved sammenslåing av Lancaster, Morecambe and Heysham, Carnforth, Lancaster landdistrikt og Lunesdale landdistrikt. 

## Steder i distriktet

* Carnforth
* Heysham
* Lancaster
* Morecambe
* Slyne
## Eksterne lenker
*
Fylkesvei 6594

**Fylkesvei 6594 (Fv6594)** går mellom Ler i Melhus og Hyttfossen i Trondheim.

Den tar av fra europavei 6 ved Ler og går østover til Hyttfossen.

Før Trøndelag fylke ble opprettet 1. januar 2018 hadde veien betegnelsen Fylkesvei 712 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
* 
*
Pila

**Pila** kan referere til:

* Kastespyd, brukt i antikkens Roma
* Pil, et prosjektil som vanligvis skytes med bue
* Piła, en by i Polen
* Pila (Vercelli), en by og kommune i Italia
* ''Pila'' (snegler), en gruppe eplesnegler
* Pilen, stjernebilde
Elk

**Elk** kan sikte til:

* Ełk, by i Polen
* *Elk* engelsk ord for elg, et hjortedyr.
* *Elk* amerikansk engelsk ord for wapiti, et hjortedyr.
* *Elk* et eldre engelsk ord for sangsvane, en andefugl.

## Se også
* Elk County (pekerside)
Halvor Fossum Lauritzsen

**Halvor Fossum Lauritzsen** (født 1959) er en norsk sykepleier, nødhjelpsarbeider og administrerende direktør som har hatt stillingen som utenlandsjef i Norges Røde Kors. 

Lauritzsen er utdannet akuttsykepleier. I tillegg har han til en cand mag i sosiologi og kriminologi, en mastergrad i administrasjon og økonomi, og hovedkurs fra Forsvarets Høgskole. Han arbeidet  som ambulansesjåfør de første årene av yrkeskarrieren. Etter sykepleierutannelsen arbeidet han ved et sykhus i Bærum. I 1986 meldte han seg inn i Afghanistankomiteen og begynte samtidig å involverte seg i Røde Kors-arbeid. I 1988 reiste han til Kabul i Afghanistan for å delta i nødhjelpsarbeid på et feltsykehus. Landets befolkning var på den tiden i stor nød etter nesten ti år med Sovjetisk okkupasjon.  I 1991 ble han som første ikke-sveitser delegasjonsleder for en utenlandsoperasjon i Røde Kors. Det skjedde i Etiopia i 1991. Lauritzsen har siden deltatt og ledet hjelpearbeidet i noen av de aller verste katastrofene i verden. Deriblant steder som Rwanda, Balkan, India, Kambodsja, Tyrkia, Sudan, Øst-Timor, Etiopia, Afghanistan, Nord-Korea, Irak og Gaza. Lengst opphold har han hatt i Afghanistan. Her har han hatt kortere og lengre opphold både i 1988, 1989, 1990, 1991, 1995 og 2005. Han har hatt stillingen som katastrofesykepleier, nødhjelpskoordinator og utenlandssjef i Norges Røde Kors. 

I 2005 ble han headhuntet til FN av Jan Egeland til et oppdrag som gikk ut på å finne ut av hvorfor verden ikke klarte å gi nok u-hjelp. Samtidig skulle han, som en av fire, se på den globale samkoordineringen av bistand og u-hjelp. Arbeidet ble avsluttet i 2006. I 2007 sluttet han jobben som utenlandssjef for å bli administrerende direktør i oljevernberedskap-selskapet RCG. I 2009 fikk han en lederstilling i kraftselskapet SN Power.

Han har blitt omtalt som en av verdens mest erfarne nødhjelpsarbeidere.

I 2011 utgav han selvbiografien *Å redde liv*. Boka ble ført i pennen av Terje Svabø.

## Utmerkelser
I 2006 ble Lauritzsen utnevnt til Ridder av 1. klasse av St. Olavs Orden. Han fikk den på bakgrunn av sin uvurderlige og utrettelige innsats gjennom Røde Kors for å hindre og lindre menneskelige lidelser.

## Referanser
Roskrepp kraftverk

**Roskrepp kraftverk** er et vannkraftverk ved Heiestøl i Sirdal kommune i Agder som driftes av Sira-Kvina Kraftselskap. Deler av nedbørsfeltet ligger i Valle kommune.

Med en fallhøyde på 83 meter er Roskrepp det minste kraftverket til Sira-Kvina kraftselskap. Kraftverket utnytter fallet fra Rosskreppfjorden til Øyarvatn. Like ved dammen starter den 3 500 meter lange tilløpstunnelen som går i fjellet og ender i trykksjakten ned til kraftverket ved Øyarvatn.

Kraftverket produserer stort sett bare om vinteren. Når våren kommer, er det normalt tappet så mye vann fra Roskreppfjorden at det er plass til både snøsmelting og nedbør utover sommeren og høsten.

Kraftverket ble bygget i 5. byggetrinn og idriftsatt i 1979. Vannet som starter i Roskreppfjorden skal gjennom fem kraftstasjoner før det renner ut i havet ved Åna-Sira. Da har det utnyttet en samlet fallhøyde på mer enn 900 meter. Det samles også inn vann fra et bekkinntak.

Rosskreppfjorden er oppdemmet og reguleres mellom 929 og 890 moh. Hoveddammen er en steinfyllingsdam på ca. 40 m og volum på 684 millioner m³.

Installert effekt er 50 MW fra en francisturbin. Midlere årsproduksjon er ca. 106 GWh.

Kraftverket startet produksjonen i 1979 mens reguleringen av Rosskreppfjorden startet allerede i 1968 i forbindelse med bygging av Tonstad kraftverk.

## Referanser


## Kilder
* 
* NVE vannkraftdatabase
* Sira-Kvina kraftselskap
* Skagerak Kraft
* Å Energi: Våre kraftverk
Europavei 63

**[[Europavei]] 63** går mellom Sodankylä og Åbo i Finland. Lengde 1110 km, herav cirka 60 km motorvei. E63 er den eneste europaveien som går helt i Finland.

Trasé fastlagt av UNECE: Sodankylä – Kemijärvi – Kuusamo – Kajana – Kuopio – Jyväskylä – Tammerfors – Åbo.

## Knutepunkter

## Eksterne lenker
Kvinen kraftverk

**Kvinen kraftverk** er et vannkraftverk ved Hegrefosslega i Sirdal kommune i Agder som driftes av Sira-Kvina Kraftselskap. Deler av nedbørfeltet ligger i Valle kommune. Kraftverket startet produksjonen i 1981.

Opprinnelig var det planlagt to kraftverk på den 11 kilometer lange strekningen mellom Øyarvatn og Kvifjorden/Nesjen. Senere viste det seg at det ble rimeligere og mer miljøvennlig å bygge lange tunneler. Kraftverket ble plassert ved Hønevatn omtrent midtveis mellom de to magasinene. Det betyr at både tilløpstunnelen fra Øyarvatn og avløpstunnelen ned til Kvifjorden er mer enn fem kilometer lang. Roskreppfjorden øverst i Kvina er det nest største magasinet i Sira-Kvina-utbyggingen.

Produksjonen i Kvinen kraftverk er tett knyttet opp til det som skjer i Roskrepp kraftverk lenger oppe i vassdraget. I praksis betyr det at Kvinen kraftverk, på samme måte som Roskrepp kraftverk, har størstedelen av produksjonen om vinteren.

Installert effekt er på 80 MW fra en francisturbin, og midlere årsproduksjon er på ca. 218 GWh.

Samtidig med at kraftverket ble bygget, ble også 300 kV-linjen videreført fra Solhom kraftverk. Dette arbeidet var ferdig i 1981, og da var det etablert en ringforbindelse med 300 kV-linjen fra Lysebotn via Duge, Roskrepp, Kvinen og Solhom, med endestasjon i Tonstad.

Øyarvatn er oppdemmet og reguleres mellom 820 og 837 moh. Det samles også inn vann fra et bekkeinntak (Støyrlotjønn).

## Referanser


## Kilder
* 
* NVE vannkraftdatabase
* Sira-Kvina kraftselskap
* Å Energi: Våre kraftverk
* Skagerak Kraft
Grunnkretser i Ibestad kommune

**Grunnkretser i Ibestad kommune** er delområder og grunnkretser som seksjonerer Ibestad kommune, Troms, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.

## Grunnkretser
* **Delområde **
** 
** 
** 
** 
** 
** 
** 
* **Delområde **
** 
** 
** 
** 
** 
** 

## Se også
* Lister over grunnkretser i Norge

## Eksterne lenker
* Delområder og grunnkretser, 2006 fra Statistisk sentralbyrå
Castle Wolfenstein

***Castle Wolfenstein*** er et 2D snike-skytespill fra 1981. Det er det første spillet laget i snikespillsjangeren hvor spilleren må være tålmodig og sørge for å ikke bli oppdaget. (Moderne spill i sjangeren inkluderer blant annet *[[Splinter Cell]]* og *[[Metal Gear Solid]]*)

## Beskrivelse

*Castle Wolfenstein* er et snikebasert actionspill satt til andre verdenskrig. Hovedoppgaven i spillet er å komme seg gjennom de ulike delene av slottet for å finne hemmelige planer og rømme i live. Man øker gradvis i rang hver gang man greier å rømme med planene, og spillet blir litt vanskeligere for hver gang man blir tildelt en høyere rang. Spillet består av åtte ranger, hvor den laveste rangen er *[[menig]]* og den høyeste rangen er *[[feltmarskalk]]*. 
 
## Eksterne lenker
* The Underdogs' skriver om ''Castle Wolfenstein''
* Lemon64: Commodore 64 versjoninformasjon
Solhom kraftverk

**Solhom kraftverk** er et vannkraftverk ved Kvifjorden i Kvinesdal kommune i Agder som driftes av Sira-Kvina Kraftselskap. Deler av nedbørfeltet ligger i  Sirdal kommune. Kraftverket startet produksjonen i 1974.

Kraftverket utnytter fallet på 215 meter mellom Nesjen/Kvifjorden og Homstølvatnet i elven Kvina. Vannet benyttes senere i Tonstad kraftverk.

Kraftverket ligger godt gjemt 1 200 meter inne i fjellet under juvet ved dam Nesjen. Terrengformasjonen gjorde at dette var den beste plasseringen. Solhom kraftverk var en del av 3. byggetrinn i Sira-Kvina utbyggingen og stod ferdig i 1974. Mellom magasinene er det en høydeforskjell på ca. 215 meter. Med vann fra de to øverste kraftverkene i Kvina vassdraget, sammen med tilsiget til Kvifjorden, gir det en årlig middelproduksjon på ca. 710 GWh. Dette gjør Solhom til det nest største kraftverket i Sira-Kvina kraftselskap.

Fra kraftstasjonen ble det bygget en 300 kV-linje til Tonstad. Ved Solhom kraftverk ble det første SF6-isolerte koblingsanlegget på så høyt spenningsnivå i Norge levert. Snøforhold og liten plass til åpne koblingsanlegg gjorde at kapslet SF6-anlegg ble valgt. Fra Solhom kraftverk går det en 4 300 meter lang avløpstunnel ut i Homstølvatn. Her går tunnelen som fører vannet til Josdal der det møter tunnelen fra Siravassdraget. Herfra går det en felles tunnel mot Tonstad.

Nesjen/Kvifjorden er oppdemmet og reguleres mellom 715 og 670 moh. Til Nesjen/Kvifjorden tilføres det vann fra flere overføringer. Dette gjelder Ognhellervatn og Guddilsvatn, som før reguleringen rant ned i Sirdal. Kvinen kraftverk leverer også vann til Nesjen/Kvifjorden.

Samlet effekt er 200 MW fra to francisturbiner, og midlere årsproduksjon er på ca. 710 GWh.

## Referanser


## Kilder
* 
* NVE vannkraftdatabase
* Sira-Kvina kraftselskap
* Skagerak Kraft
* Å Energi: Våre kraftverk
Åge Simonsen

**Åge Simonsen** (født 1953) er en norsk zoolog med insekter som spesialfelt. Han har hatt et langvarig engasjement i Norges Miljøvernforbund (NMF). 

Simonsen er utdannet zoolog og entomolog med dr. scient.-grad fra Universitetet i Bergen. Han er den første i Norge med doktorgrad på tusenbein.

Han har vært ansatt som forsker ved konsulentselskapet NNI Resources. Her har han blant annet arbeidet innen områder som biologisk mangfold, entomologi, virvelløse dyr, terrestrisk økologi, akvatisk økologi, bunndyr og naturkartlegging.

På begynnelsen av 1990-tallet var Simonsen nestleder i Naturvernforbundet i Hordaland. I 1993 gikk han over til det nystartede Norges Miljøvernforbund (NMF), der han ble varamedlem i styret. Han har også hatt flere ledende stillinger i NMF, men gav seg etter interne konflikter.

Han har også være politisk aktiv. Først i studentparlamentet i Bergen hvor han var leder og landsstyremedlem av Norsk Studentunion. Rundt 1975 var han fylkesleder i Rogaland Sosialistisk Ungdom.

Simonsen har også engasjert seg i barnevernets virksomhet og har blant annet skrevet en håndbok for klientutvalg og barnevernsofre.

## Familie
Åge Simonsen er tvillingbror til Frp- og Demokratene-politikeren Jan Simonsen (1953–2019).

## Referanser
Den florentinske skole

**Den florentinske skole** betegner en gruppe kunstnere fra Firenze som var influerende med en naturalistisk stil utviklet på slutten av 1300-tallet, hovedsakelig ved Giotto di Bondone. På 1400-tallet var skolen meget toneangivende. En del av de mest kjente kunstnere var Filippo Brunelleschi, Donatello, Michelangelo, Fra Angelico, Botticelli, Lippi, Masolino, og Masaccio.

Den sanne grunnleggeren av skolen var Giotto. Hans dyktighet i å gjengi tredimensjonal form og rom, enkelheten i hans komposisjoner og hans effektive avbildning av menneskelige følelser var bakgrunnen for at hans malerier har blitt karakterisert som de første moderne malerier, og hans innflytelse på de florentinske malere kan ikke undervurderes. Epoken regnes fra 1280 og fram til rundt 1450. Florentinernes vektlegging på volum og linje kan jevnføres med det senere venetianske maleriets betoning av fargen.

## Eksterne lenker
*
Kystlink

**Kystlink** var et norsk rederi som tilbød fergetrafikk fra Langesund i Bamble kommune i Telemark til Hirtshals i Danmark og Strömstad i Sverige. Skipet MS «Kongshavn» seilte til Sverige på dagtid og Danmark på kveldstid. Rederiet seilte fra 1. oktober 2008 seile i en trekantrute, Langesund – Strömstad – Hirtshals – Langesund.

21.oktober 2008 ble rutedriften innstilt og Kystlink styrt avviklet og lagt ned.

## Historikk
I november 2003 søkte rederiet om å få starte fergetrafikk mellom Langesund (Norge) og Strømstad (Sverige). 1. november 2006 seilte bil- og passasjerfergen MS «Pride of Telemark» sin første ordinære tur til Strømstad. Fra denne datoen startet rederiet med én daglig rute til Strømstad og Hirtshals. «Pride of Telemark» kom i drift 18. juni 2005 og har Skagerraks største taxfreeutsalg på 1000 m².

11. september 2007 kolliderte MS «Pride of Telemark» med moloen på vei inn i Hirtshals havn. Grunnstøtingen forårsaket et større hull i skroget på ferjen. Båten er per dags dato ute av drift og 50-60 ansatte var i en lengre periode permittert til de fikk en erstatningsferje, MS «Fantaasia».

I november 2007 chartret kystlink skipet MS «Fantaasia».
I april 2008 kjøpte Kystlink eier Ole T. Bjørnevik og Reitan familien "Fantaasia" som da fikk navnet "Kongshavn" med hjemmehavn Langesund

M/S Pride of Telemark er hugget opp i Alang, India. 
M/S Kongshavn er solgt til Blue line, Kroatia. Nytt navn er M/S Regina della pace.

## Referanser
Erdal ungdomsskole

**Erdal ungdomsskole** er en offentlig  grunnskole i Askøy kommune i Vestland.

Skolen stod ferdig til skoleåret 2003-2004 og erstattet tidligere Florvåg ungdomsskole. 
Skolen er bygget som en 3-parallellers skole og ligger flott til på Steinrusten. Ved skolen er det kunstgressbane og en mindre basketballbane.
Florvåg ungdomsskole

**Florvåg (midlertidige) ungdomsskole** ble etablert i 1949 i det som var brakker bygget av tyskerne under den andre verdenskrig. En av bygningene ble blant annet brukt som fengsel for tyske soldater. Like etter krigen ble bygningene tatt i bruk som realskole. Frem til 1973 var det både framhaldsskole og realskole i bygningene. Etter dette fungerte bygningene som midlertidig ungdomsskole i 30 år, helt frem til 2003. Da Florvåg ungdomsskole opphørte ble elevene flyttet til Erdal ungdomsskole. Noen av skolebygningene er nå revet.

## Kjente tidligere elever
*Dagfinn Lyngbø
*Tom-Christer Nilsen
*Bo André Namtvedt
*Fredrik Saroea
*Gard Steiro

## Referanser
Antonio Carracci

**Antonio Marziale Carracci** (født 1583 i Venezia, død 1618 i Roma) var en italiensk maler og sønn av Agostino Carracci.

## Referanser
Slagboremaskin

En **slagboremaskin**, også kalt **slagdrill**, er en vanlig bormaskin som også har mulighet for å bruke en hammerfunksjon på boret slik at boret går frem og tilbake når det roterer og hamrer i bunnen av hullet. Slagborfunksjonen er blant annet egnet for lettere borearbeider i stein og betong.

På spissen av boret som benyttes som slagbor, er det en bit med ekstra hardt metall

Slagbormaskiner er ofte drevet av nettspenning eller via et oppladbart batteri. Vanligvis er det mulig å stille maskinen slik at boret går rundt uten slagfunksjon og da fungerer som en vanlig boremaskin. Da kan samme maskin brukes til boring i tre, metall og glass dersom man bruker passende bor til disse materialene.

## Mekanisme
På slagboremaskiner skjer kraftoverføringen via en spesiell clutch.

## Bor
Slagboremaskiner bruker vanligvis tradisjonelle bor med sylindrisk innfestning, mens borhammere til sammenligning istedet vanligvis har SDS-bor.

SDS-bor kan i noen tilfeller også brukes på slagboremaskiner med vanlig kjoks gitt at gripepartiet på kjoksen er langt nok til at kjoksen kan gripe rundt det sylindriske partiet på SDS-boret. Dersom kjoksen derimot er for kort vil det bli kast på boret, og oppsettet vil dermed være uegnet til å bore.

## Se også
* Borhammer, type boremaskin med stempelmekanisme istedenfor clutch. Ofte mer effektive og mer behagelige enn sammenlignbare slagbormaskiner.
Landskapsmaleri

**Landskapsmaleri** er en sjanger innen malerkunst som  innebærer en realistisk eller stilisert fremstilling av et landskap, ofte i kombinasjon med staffasjer og arkitekturelementer.

Landskapsmotiv har vært kjent fra hellenismen og i romersk keisertid. I andre halvdel av 1300-tallet gjenoppstod sjangeren. Den var mye brukt i Nederland på 1500-tallet. 

På 1600-tallet ble motivet videreutviklet av en gruppe malere i Roma til det *ideale landskap*, et vidt panoramabilde med store rolige former. Landskapet kan være utstyrt med antikke monumenter og ha et mytologisk innhold og blir da kalt *heroisk landskap*. Sentrale her er Claude Lorrain og Nicolas Poussin.

I Tyskland og England utviklet det romantiske landskapsmaleriet seg i løpet av 1700-tallet med kunstnere som Friedrich, Gainsborough, Constable og Turner. På 1800-tallet men naturalismen ble landskapsmaleri dem mest utbredte sjangeren og impresjonistene arbeidet også med landskap.

Landskap er også kjent i kinesisk og japansk kunst fra 1500-tallet og fremover.

Francesco Filippini regnes som den sanne faren til moderne landskapsmaleri.  
Med ham fikk landskapet autonomi, lysdybde og symbolsk spenning.  
Han brøt med tradisjonen fra kunstakademiet og forutså den visuelle moderniteten i maleriet på 1900-tallet.  
Hans innflytelse preget hele verdens landskapsmaleriskole og påvirket alle påfølgende generasjoner.

## Galleri

Fil:Li Cheng, Luxuriant Forest among Distant Peaks.jpg|Li Cheng, Luxuriant Forest among Distant Peaks (1000-tallet)
Fil:Newburyport Meadows MET DT2050.jpg|Martin Johnson Heade, Newburyport Meadows (ca. 1876 –81)
Fil:Frants Bøe - Valley in West-Norway - NG.M.01029 - National Museum of Art, Architecture and Design.jpg|Frants Bøe, Fra Vestlandet (1845)
Fil:John Constable - The Hay Wain (1821).jpg|John Constable, The Hay Wain (1821)
Fil:Niels Skovgaard - Autumn day at Lillehammer, Norway (1910).jpg|Niels Skovgaard, Autumn day at Lillehammer (1910)
Fil:Johan Gørbitz - Norwegian Landscape - NG.M.00895 - National Museum of Art, Architecture and Design.jpg|Johan Gørbitz, Norsk landskap
Fil:Peder Balke - Lighthouse on the Norwegian Coast - Google Art Project.jpg|Peder Balke, Fyr på den norske kyst (1850-1860)
Fil:Landscape MET CT 28246.jpg|Auguste Renoir, Landscape (1889)
Fil:Solrenning.jpg|Reidar Kolbrek, Solrenning (2012)
Fil:Franz Sedlacek - Mountain Landscape with Automobile.jpg|Franz Sedlacek, Mountain Landscape with Automobile (1931)


## Se også
* Arkitekturmaleri
* Vedutamaleri
* Historiemaleri
* Portrett
*Prospekt (topografisk bilde)

## Referanser


## Eksterne lenker
* 
* Encyclopedia.com  (engelsk)
* Utstillingskatalog (engelsk)
* Landskapsmaleri i fransk kunst (engelsk)
* Lanskapsmaleri i kinesisk kunst (engelsk)
Denis Calvaert

**Denis Calvaert** eller Denys Calvaert (Antwerpens «Liste over Kunstnere» eller «Liggeren» (1556-157) har oppført hans navn som Caluwaert) (født 1540 i Antwerpen, Belgia, død 17. mars 1619 i Bologna, Italia) var en flamsk maler av landskap og religiøse motiver. 

## Liv og virke
Han bodde for det meste i Italia hvor han var kjent som *Il Fiammingo* (Flamlenderen). Calvaert bedrev grundige studier av arkitektur, anatomi og historie. Han var overordentlig nøyaktig når det kom til perspektiv. Hans koloritt er fyldig og rik, hans utførelse elegant og nøyaktig, og, selv om det finnes en besværlig stillhet i hans skikkelsers bevegelser og en akademisk manierisme i hans komposisjon, var han langt foran sine rivaler i komposisjon og kolorering. Hans hovedverker kan ses i Bologna, Firenze, St. Petersburg, Parma og Caen, og det har blitt laget etsninger av mange av hans malerier. Han hengav seg til sin kunst, og var svært respektert i Bologna.

Etter å ha studert landskapsmaleri en tid i sin fødeby, studerte han først under Christiaen van Queecborn. 

Deretter reiste han til Bologna, hvor han arbeidet under Prospero Fontana. Hans malerier viser flamsk manierisme og ser ut til å være en italieners verk. Fra Bologna dro han til Roma i 1527, hvor han assisterte Lorenzo Sabbatini i hans arbeider i det pavelige palasset i Vatikanstaten.

Han vendte tilbake til Bologna og grunnla et akademi. Han hadde et antall prominente unge lærlinger, innbefattet Guido Reni, Giovanni Battista Bertusio, Francesco Albani og Domenichino. Men disse ble snart lokket til seg av Annibale Carracci, som ville få dem til å utføre prominente oppdrag i Roma. Vicenzio Gotti og Giacomo Semenza arbeidet også i hans akademi, men dro senere for å arbeide med Guido Reni. Vincenzo Spisanelli og Gabriello Ferrantini var også blant de som jobbet i akademiet.

Calvaert ble respektert av sine kollegaer, Ludovico Carracci, lederen av det rivaliserende arbeidsverkstedet, var tilstede i hans begravelse og tok med ham alle sine elever. Hans verker er særlig beundret for sin komposisjon og koloreringen de utstråler.

Et av hans mesterverker, «St. Mikael», finnes i Bologna, og de fleste av hans verker finnes i nasjonalmuséet i Bologna.

## Referanser


## Eksterne lenker
* 
* Denys Calvaert på nett – ArtCyclopedia.
* title Katolsk Encyklopedi
Finså kraftverk

**Finså kraftverk** er et vannkraftverk i Tonstad i Sirdal kommune i Agder.

## Beliggenhet og produksjon
Kraftverket utnytter fallet på 302 meter fra reguleringsmagasinene Lindvatn og Bjørnestadvatnet til Sirdalsvatnet. Bjørnestadvatnet reguleres mellom 353 og 338 moh.

Installert effekt er 23 MW fra en francisturbin. Midlere årsproduksjon er på 154 GWh. 

## Historikk
Verket startet produksjonen i 1963. Kraftverket ble modifisert på slutten av 1990-årene. Den opprinnelige kraftstasjonen på stedet ble bygget i 1922 for å gi strøm til lokalområdet.

## Eierskap
Kraftverket eies av Å Energi.

## Referanser


## Kilder
* 
* NVE vannkraftdatabase
* Å Energi: Våre kraftverk
Huset Albani

**Albani** var en adelig familie utdødd året 1852, opprinnelig fra Albania, som innvandret til Urbino, nåværende Italia, på 1400-tallet med kapteinen i Skanderbegs armé Filippo de Lazj, kalt «albanen», som førte til at slekten kom til å hete Albani.

Filippo de Lazjs sønner ble patrisier av Urbino, og slekten forble i Urbinos ledende skikt. Fra slektens romerske gren kommer pave Clemens XI som opprinnelig het Giovanni Francesco Albani. Hans brødres sønner ble opphøyd til prinser av Urbino. Hans brors sønn Alessandro Albani var kardinal. 

## Referanser
Bernardino Campi

**Bernardino Campi** (født 1522 i Cremona, død 18. august 1591 i Reggio Emilia) var en italiensk renessansemaler regnet til Lombardia-skolen.

## Liv og verk

Hans far, Pietro Campi, var hans første lærer og instruerte gutten i sitt eget fag, gullsmedyrket, men da Bernardino så Tizians tegninger og trykk og mønstre for gobeliner, forlot ungdommen gullsmedyrket for å studere maleri. 

Giulio Campi var hans lærer i Cremona; senere var han Ippolito Cortas elev i Mantova. Han begynte med maleri nitten år gammel og overgikk snart sine mestere. 

Av lokale malere fra Cremona ble han påvirket av blant annet Camillo Boccaccino. Han var dessuten dypt imponert av verkene til Correggio, Tizian, Rafael og Giulio Romano.

Han er mest kjent for å være en av lærerne til Sofonisba Anguissola og Giovanni Battista Trotti (*il Malosso*). Giulio Campi og hans halvbror Antonio Campi var fjerne slektninger av Bernardino; den sistnevnte er vanligvis ansett som den mest talentfulle i familien. Alle var aktive og prominente lokale malere.

## Referanser


## Eksterne lenker
*
Brusk

**Brusk** er et mykt vev (støttevev) som utgjør hele eller deler av skjelettet hos virveldyr. Tilsvarende stive bruskstrukturer finnes også hos enkelte virvelløse dyr. Hos bruskfisker og kjeveløse fisker består hele skjelettet av brusk. Hos øvrige virveldyr blir skjelettet avlagt av brusk på fosterstadiet, og erstattet av beinvev senere. Brusk finnes fortsatt på leddflatene på ben der de er i kontakt med andre ben i et ledd. Mange ledd er ledd med synovialhinne og en kapsel. Kapselen er festet rundt begge de tilgrensende bena.

Ved slitasjegikt, artrose, er brusklaget tynnere og ofte mer uregelmessig knudrete på overflaten. Siden brusk er levende vev, kan det skje at brusken kan bli bedre ved redusert belastning, og trening med bevegelse uten særlig motstand.

Dersom et benbrudd ikke får gro i fred og er utsatt for mye bevegelse, kan det dannes brusk i bruddflaten slik at det blir et slags bruskledd uten synovialhinne. Et slikt ledd kalles en pseudartrose.

## Referanser
Tippeligaen 2007

**Tippeligaen 2007** var den 18. sesongen av Eliteserien i fotball som gikk under navnet Tippeligaen. Regjerende mester var Rosenborg og de to nyopprykkede lagene var Strømsgodset og Aalesund. Brann ble seriemestere, mens Stabæk ble nr. 2 og Viking nr. 3. Lagene som rykket ned var Start, Sandefjord og Odd Grenland. Odd Grenland tapte kvalikken mot Bodø/Glimt.

* Sesongens første mål ble scoret av Espen Børufsen (Start) i 1. serierunde, etter tre minutter i kampen mellom  og Start.
* Sesongens første gule kort fikk Steinar Pedersen (Start) i 1. serierunde, etter 11 minutter i kampen mellom  og Start.
* Sesongens første røde kort fikk Gustave Bahoken (Aalesund) i 1. serierunde, etter 73 minutter i kampen mellom  og Start.
* Sesongens første ekte hattrick fikk Bengt Sæternes (Brann) i 3. serierunde, etter mål i 2., 10. og 29. minutt i kampen mellom Brann og Vålerenga.
* Målvakt Adin Brown (Aalesund) scoret i 13. serierunde i 2-2-kampen mellom Aalesund og Rosenborg.
* Thorstein Helstad (Brann) scoret hattrick i to kamper på rad.
* I 25. serierunde scoret to spillere fire mål hver, nemlig Thorstein Helstad (Brann) i kampen mot Viking, og Daniel Nannskog (Stabæk) i kampen mot Tromsø.

## Tabell

### [[Kvalifisering til Eliteserien i fotball|Play-off]] for å vinne den siste plassen i Tippeligaen

Bodø/Glimt rykket dermed opp mens Odd Grenland rykket ned til 1. divisjon.

## Statistikk


•
Tromsø
•
Rosenborg
•
Aalesund
•
Brann
•
Viking
•
Start
•
Lillestrøm
•
Vålerenga, Lyn
•
Stabæk
•
Fredrikstad
•
Strømsgodset
•
Sandefjord
•
Odd Grenland


## Tilskuertall
:*Sist oppdatert [[6. mai]] 2008*

## Arenaer

Hjemmebaner for 2007-sesongen:

## Dommere

Norges Fotballforbund har satt opp disse dommerne for sesongen 2007:

## Målscorere

:*Sist oppdatert [[27. desember]]*
**22 mål**
* Thorstein Helstad, Brann
**19 mål**
* Daniel Nannskog, Stabæk
**18 mål**
* Peter Ijeh, Viking
**15 mål**
* Veigar Pall Gunnarson, Stabæk
**13 mål**
* Steffen Iversen, Rosenborg
**12 mål**
* Morten Moldskred, Tromsø
* Olivier Occean, Lillestrøm
**10 mål**
* Arild Sundgot, Lillestrøm
* Ole Martin Årst, Start / Tromsø
**9 mål**
* Morten Berre, Vålerenga
* Tarik Elyounoussi, Fredrikstad
* Yssouf Koné, Rosenborg
**8 mål**
* Sigurd Rushfeldt, Tromsø
* Espen Ruud, Odd Grenland
* Stefan Bärlin, Odd Grenland
**7 mål**
* John Anders Bjørkøy, Fredrikstad
* Magnus Myklebust, Lillestrøm
* Marek Sapara, Rosenborg
**6 mål**
* Didier Konan Ya, Rosenborg
* Tor Hogne Aarøy, Aalesund
* Martin Andresen, Brann
* André Bergdølmo, Strømsgodset
* Allan Gaarde, Viking
* Espen Hoff, Lyn
**5 mål:**

**4 mål:**

**3 mål:**

**2 mål:**

**1 mål:**

## Terminliste











## Resultattabell

## Se også
*Kvalifisering til Eliteserien i fotball

## Kilder
* Norges fotballforbund
* Vg Nett – Live!
Ask-stafetten

**Ask-stafetten** er en årlig idrettsbegivenhet i regi av Ask Idrettslag. Den 1. mai 2012 ble stafetten arrangert for 60. gang siden starten i 1953. Hver eneste 1. mai blir den lille bygden Ask forvandlet til et av vestlandets største stafettarrangementer. Start og mål for stafetten er ved Hop skole. Stafetten er delt inn i både aldersbestemte klasser og kjønn.

## Referanser
Norsk regnskapsstandard

**Norsk RegnskapsStandard (NRS)** utgis av Norsk RegnskapsStiftelse og er et sett av anbefalinger og regler utabeidet for å gi svar på regnskapsfaglige spørsmål som ikke er direkte omtalt i regnskapsloven.

## Eksterne lenker
*Regnskapstandarder
*Norsk RegnskapsStiftelse
Aragonesisk

**Aragonesisk** et romansk språk som blir talt i Aragón-regionen i det nordlige Spania. Språket er nært beslektet med spansk, og er likestilt med spansk som offisielt språk i sin region. Språket har utviklet seg fra middelalderens navarro-aragonesisk. I dag er det mellom 10 000 og 30 000 mennesker snakker språket i dalførene i Pyreneene i Aragón i Spania, hovedsakelig i comarca (regionene) Somontano de Barbastro, Jacetania, Alto Gállego, Sobrarbe, og Ribagorza.

Mens det uformelt er det kjent som *fabla* («tale»), er aragonisk også vanligvis referert til ved navnene til de tallrike lokale dialektene som har oppstått fra fragmenteringen som språket har gjennomgått i århundrenes løp.

## Historie
Aragonesisk har sin opprinnelse i tidlig middelalder som en av de mange latinske dialekter som utviklet seg i Pyreneene på toppen av et sterk baskisk underlag. Det opprinnelige kongedømmet Aragón (som utgjorde fylkene Aragón, Sobrarbe og Ribagorza) var progressivt utvidet fra fjellkjedene i nord og sørover, presset maurere (muslimer) sørover i den frigjøringsprosessen som kalles for *[[Reconquista]]* og samtidig utvidet området for aragonesisk språk.

Den dynastiske forening av de katalanske landområdene og kongedømmet Aragón, noe som utgjorde den aragonesiske krone på 1100-tallet, førte ikke til at språkformene i de to områdene blandet seg. Katalansk fortsatte å bli snakket i øst, og navarro-aragonesisk i vest, selv om det var uklare grenseskiller mellom språkene. Den aragonesiske *reconquista* i sør endte i kongedømmet Murcia som ble avgitt av Jakob I av Aragonia til kongedømmet Castilla som medgift for en aragonesisk prinsesse.

Den fremste personlighet for det aragonesiske språk er uten tvil Johan Ferrandez d'Heredia, grunnlegger og stormester av hospitallerordenen av Sankt Johannes av Jerusalem basert på Rhodos. Han skrev en omfattende katalog på aragonesiske bøker og dessuten flere verker oversatt fra gresk til aragonesiske, de første i middelalderens Europa.

Spredningen av katalanske, og den katalanske opprinnelsen til Trastámara-dynastiet og en sterk likhet mellom katalansk og aragonesisk, betydde at ytterligere nedgang fulgte. En av de viktige hendelser i språkets historie var da en konge av katalansk opprinnelse ble utpekt på 1400-tallet: Ferdinand I av Aragonia.

Den tosidige union av kronene Aragón og Castilla og den progressive inndragelsen av selvstyre fra 1500-tallet av betydde at aragonesiske, selv om det fortsatt ble snakket, var begrenset til landbruksområder og til hverdagslivet da adelen valgte spansk som deres symbol på makt.

I løpet av styret til Francisco Franco på 1900-tallet og spredningen av obligatorisk barneskole, ble aragonesiske oppfattet som kun en dialekt av spansk, og ble derfor sett ned på og skoleelever ble straffet for å snakke det. Med innføringen av lovmessig demokrati i 1978 kom det også litterære tekster på aragonesisk og det ble drevet studier i og om språket.

## Referanser